cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy en cy nl cy la es cy nb cy en cy ru cy fr sl cy cy cy cy su cy ceb cy cy ca en cy nl en cy su cy su cy es es en es
Penodiad Elin Wyn yn gadeirydd ymddiriedolwyr Chapter | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae Chapter yn  falch iawn o gyhoeddi bod Elin Wyn wedi ei phenodi yn Gadeirydd Bwrdd Ymddiriedolwyr Chapter. Ar ôl treulio saith mlynedd fel ymddiriedolwr uchel ei pharch, penodwyd Elin i swydd y Cadeirydd ar 7 Hydref 2015 ar ôl ymddeoliad Mark White.
Mae’r penodiad hwn yn arwyddocaol i ni am sawl rheswm. Yn y lle cyntaf, a’r cyfryngau’n aml yn dyfynnu ystadegau am y nifer isel o fenywod mewn swyddi arweiniol, rydym yn falch iawn o benodi menyw yn Gadeirydd – ac o fod â bwrdd o ymddiriedolwyr y mae iddo gydbwysedd o ran y rhywiau .Mae’r bwrdd hefyd yn cynnwys amrywiaeth sylweddol o unigolion a chanddynt sgiliau ac arbenigedd mewn gwahanol feysydd.
Yn ail, mae Elin yn gefnogwr brwd i’r iaith Gymraeg. Gweithiodd yn galed dros y saith mlynedd diwethaf i sicrhau datblygiad Chapter fel canolfan ddwyieithog ac i sicrhau ein bod yn cynnig rhaglen o gynyrchiadau Cymraeg ynghyd â mwy o weithgareddau yn y Gymraeg ledled y ganolfan. Wrth i ni symud ymlaen ac ymrwymo i roi mwy o amlygrwydd i’r Gymraeg, bydd Elin yn ased gyda’r mwyaf gwerthfawr.
Dechreuodd Elin ei gyrfa fel newyddiadurwr gyda’r BBC cyn cychwyn ei busnes ei hun, naw mlynedd yn ôl, a mynd i weithio fel ymgynghorydd ym meysydd y cyfryngau a chyfathrebu. Mae hi bellach yn ddarlithydd mewn busnes, arwain a rheoli gyda’r Coleg Cymraeg Cenedlaethol ac yn gweithio ym Mhrifysgol De Cymru a Phrifysgol Fetropolitan Caerdydd.
Cafodd Elin ei geni a’i magu yng Nghaerdydd ac mae hi wedi mwynhau mynychu Chapter ers dechrau’r 1980au. Bu’n werthfawrogol o’r ganolfan erioed ac o ddaliadau’r sefydliad. A hithau’n byw yn lleol, sylweddolodd Elin bod gan Chapter ran ganolog i’w chwarae ym mywyd y gymuned leol a bod y ganolfan yn denu cynulleidfaoedd amrywiol a chanddynt anghenion gwahanol. Sylwodd bod model busnes Chapter yn unigryw – mae’n ganolfan gelfyddydol ddeinamig a ffyniannus o safon ryngwladol yn ogystal â bod yn ganolfan werthfawr i’r gymuned leol. Mae gan Elin ddiddordeb ysol yn y celfyddydau, y theatr yn enwedig, ac mewn addysg hefyd, ac roedd hi’n ddewis delfrydol i ymuno â bwrdd ymddiriedolwyr Chapter yn 2008.
Yn ei rôl fel Cadeirydd, mae hi’n awyddus i ddatblygu ein strategaeth addysg ac i ddod o hyd i ffyrdd arloesol o ddefnyddio sgiliau ein staff ac o rannu arferion gwaith da ledled Cymru. Meddai Elin am ei phenodiad:
“Mae gan aelodau bwrdd Chapter amrywiaeth o sgiliau ac arbenigeddau a dw i’n falch iawn bod cyfran mor uchel o aelodau’r Bwrdd yn ferched. Roedd gan ferched rôl allweddol i’w chwarae wrth sefydlu Chapter yn ôl yn y 1970au ac mae hynny’n dal i fod yn wir heddiw.“
sylw ar yr adroddiad yma
Darllen pellach a awgrymir
Grant yn sicrhau dyfodol prosiect dawns
© Hawlfraint 2019 POBL CAERDYDD. Cedwir Bob Hawl.